(238 ) 
sgr. roy pourroit envoyer lesdits Suizes aveques quelque aultre nombre 
de ses subjectz à Millan à l’actendre là aveque le demourant de l’ayde 
impériale. Et luy dis que j'en parluye de ceste sorte pour ce que je co- 
gnessoie un peu le pays de Milan auquel j'estoie voysin. M.r le docteur 
Phleugh et un aultre consellier qui parla après furent de mon opinion; et 
me sembla aussy que le roy luy inclinoit et que c'estoit sa première in- 
tencion, comant je vous hay desja escript par l’autre poste. 
Toutesfoys en présence de ses conselliers, il ne fist poinct de conclusion 
en ceste matière , ayns comanda que chacun deust tenir secrete cette 
consultacion à fin qu'il ne vint à la cogneissance des Francoys qui luy 
pourroient empeschier son propos. Madame , ce conseil dura cinq heures: 
et incontinent le conseil achevé, ledit sgr. roy se fist apourter souper en 
sa chambre, et dict que je deusse revenir incontinent après soupper : 
mays pour ce que je jeunoye, je demoury là. Havoir souppé, il reprint 
ancores ce pourtraict de ses chemins et eusmes beaucoup de devises de 
ceste matière pour les quelles il inclinoit au chemin que je diz : et cellon 
ces devises il me semble qu'il soyt déliberé envoyer de maintenant deux 
mille chivaulx qu’il ha de sa mayson aveque viniM ou 1x" piétons de ses 
subjectz à entrer la duché de Milan du cousté de Come. Et sera chief de 
ceste compagnie le comte de Montfort qui fust devers vous en Bresse. 
I] ha aussy ordoné en la conté de Bourgongne xue lanzequinekz qui ne 
sont que pour garder le pays ; et maistre Jehan Bontemps (1), qui est allé 
en Bourgongne, ha pourté l'argent pour les payer. Et si le cas advenoit 
qu'ils eussent faulte de plus grand seccours, toutz ses aultres subjeetz du 
bailliagie de Ferrete et de la montagne noyre seront prestz de les secourrir. 
Toute l’artiglerie qu’estoit à Lynds, la quelle, celon que j'entends, est 
belle et en grand nombre, ledit sgr. roy l’a faict conduyre à Brisat ; 
et à cella povez assez cogneistre quel chemin il tiendra. Luy attend an- 
cores icy les ambassadeurs des Suizes , combien que desja il est adverty 
tout cequ'ils pourtent que n’est que tout bon : car les troÿs cantons qui 
faisoient difficulté , qu’estoient Lucerre , Zurichz et Grelis, se rieglent 
maintenant aveque les aultres neuf cantons qui ont tout jour esté bons , 
{1) Jean Bontemps, seigneur de Salans, trésorier général du comté de Bour- 
gogne, 
